Suchinthana/ta-wikipedia huggingface dataset:
தமிழ்நாடு மாநிலத் தேர்தல் ஆணையம்

தமிழ்நாடு மாநிலத் தேர்தல் ஆணையம்
மாநில அரசின் அதிகாரங்கள் அதன் உள் அமைப்புகளுக்கும் சென்று சேரவேண்டும் என்ற நோக்கத்தில் இந்திய அரசியல் திருத்தச் சட்டம் 1992, 73 மற்றும் 74 விதிகளின் கீழ் இந்த தேர்தல் ஆணையம் தமிழகத்தில் உருவாக்கப்பட்டது.

இத்திருத்தச் சட்டத்தின்படி தேர்தல் ஆணையம் உருவாக்கும் விதமாக  தமிழ்நாடு அரசு தமிழ்நாடு ஊராட்சி மன்றச் சட்டம் , 1994 என்ற சட்டத்தின் மூலம் ஏற்கனவே நடைமுறையில் இருந்த ஊராட்சி மன்றச் சட்டம்,  1958, மாற்றும் விதமாக கொண்டுவரப்பட்டு அதை அமல் படுத்தியது.

உள்ளாட்சி மற்றும் நகராட்சித் தேர்தல்கள் இத்தேர்தல் ஆணையத்தின் மேற்பார்வையிலேயே நடத்தப்பெறுகின்றன.

இதன் காரணமாக தமிழகத்தில் 2001 இல் உள்ளாட்சித் தேர்தல்கள் இத்தேர்தல் ஆணையத்தால் வெற்றிகரமாக நடத்தப் பெற்றது.

தமிழ்நாடு மாநிலத் தேர்தல் ஆணையராக ஜோதி நிர்மலாசாமி பணியாற்றி வருகிறார்.

ஆணையத்தின் கட்டமைப்பு 

மாநிலத் தேர்தல் ஆணையம் இந்திய அரசியலமைப்பின் கீழ்வரும் விதி 243 கே சட்டப்படித் தேவையான பிரிவான 239 ன் கீழ் தமிழ் நாடு ஊராட்சி (பஞ்சாயத்து) சட்ட செயல், 1994 ன் படி யும் மற்றும் பொறுத்தமான பிரிவுகளின் கீழ்வரும் அனைத்து சட்ட செயல்களின் படி நகர உள் அமைப்புகளுக்காக ஏற்படுத்தப்பட்டது.

தமிழ் நாடு மாநிலத் தேர்தல் ஆணையம் ஒரு சுதந்திரமான தன்னாட்சிப் பெற்ற அரசியலைமைப்பு அமைப்பாக இந்திய அரசியல் அமைப்பு 73 மற்றும் 74 வது திருத்த செயல் 1992 ன் படி  அளித்துள்ள உரிமையின் படி செயலாட்சி புரிய அதன் ஆணையருக்கு அதிகாரம் அளித்துள்ளது.

இந்திய அரசியலமைப்பு விதி 243 கே அதன் விதி 243-இசட் ஏ வோடு சேர்த்து படிக்கும் காண், அனைத்து ஊராட்சிகளுக்கும் (பஞ்சாயத்து), மற்றும் நகர உள் அமைப்புகளுக்கும் தேர்தல் நடத்த, வழி காட்ட மற்றும் கட்டுப்படுத்த அதற்கு அதிகாரம் அளிக்கப்பட்டுள்ளது.

தமிழ்நாடு தேர்தல் ஆணையம் தன் முதல் செயல்பாட்டைத் துவக்கிய நாள்- ஜூலை 15, 1994.

இதன் தற்போதைய (2023) தலைமை ஆணையர்  வெ. பழனி்குமார் ஆவார்.

மேற்கோள்கள்

வெளியிணைப்புகள் 
தமிழ்நாடு மாநிலத் தேர்தல் ஆணையம்

தமிழ்நாட்டில் தேர்தல்கள்
தமிழ்நாடு மாநிலத் தேர்தல் ஆணையர்

தமிழ்நாடு மாநிலத் தேர்தல் ஆணையர்- தமிழ் நாடு மாநிலத் தேர்தல் ஆணையத்தின் தலைவர் ஆவார். மாநிலத் தேர்தல் ஆணைய அமைப்பு  திருத்தச் செயல் சட்டத்தின் கீழ் மாநிலம் மாற்றும் ஆட்சிப் பிரதேசங்களில் உள்ளாட்சித் தேர்தல்கள் நடத்த அதிகாரங்கள் பெற்றது. அவ்வாணையத்தின்  தலைவரான தலைமைத் தேர்தல் ஆணையர்
 
மாநகராட்சி, 
மாவட்ட ஊராட்சி, 
ஊராட்சி ஒன்றியம் மற்றும் 
கிராம ஊராட்சி 
இவைகளின்  தேர்தல்களை நடத்தக்கூடியவர் ஆவார்.

மாநிலத் தலைமைத் தேர்தல் ஆணையரின் படி நிலை உயர் நீதி மன்ற நீதிபதிக்கு இணையாகக் கொண்டது.

தமிழ் நாடு மாநிலத் தலைமைத் தேர்தல் ஆணையரை தமிழக ஆளுநரே நியமனம் செய்கின்றார். மாவட்ட அளவில் மாவட்டத் தேர்தல் அலுவலர், மற்றும் மாவட்ட ஆட்சியரால் தேர்தல்  நடத்தப்படுகின்றது என்பது குறிப்பிடத்தக்கது. உள் அமைப்புத் தேர்தல்களை தேர்தல் அலுவலர்  (ரிட்டனிங் ஆபிசர்) நடத்துகின்றார்.

இதன் தற்போதைய தமிழ் நாடு மாநிலத் தேர்தல் ஆணையராக திரு. Malik feroskan  இ ஆ ப  பதவி வகிக்கின்றார்.

உள்ளாட்சித் தொகுதிகள் 

தமிழகத்தின் உள்ளாட்சித் தொகுதிகள் மற்றும் பதவிகள்

மேற்கோள்கள்

வெளியிணைப்புகள் 
தமிழ்நாடு மாநிலத் தேர்தல் ஆணையம்
தமிழ்நாடு தேர்தல் ஆணையம் குறித்து  அடிக்கடி கேட்கப்படும் வினாக்கள்

தமிழ்நாடு உள்ளாட்சி அமைப்புகள்
தமிழ்நாட்டில் தேர்தல்கள்

தமிழ்நாட்டில் சட்டமன்றம், இந்திய நாடாளுமன்றம், உள்ளாட்சி அமைப்புகள் போன்றவற்றுக்கு தேர்தல்கள் நடத்தப்படுகின்றன.

நேரடித் தேர்தல் 
தமிழ் நாடு மாநிலத்தில் பொதுத் தேர்தலாகிய தமிழ் நாடு சட்டப்பேரவை மற்றும் மக்களவைத் தேர்தல்கள் மாநிலத் தலைமைத் தேர்தல் அலுவலரின் மேற்பார்வையிலும் உள்ளாட்சித் தேர்தல்கள் மாநிலத் தேர்தல் ஆணையத்தின் மேற்பார்வையிலும் என இருத் தேர்தல்கள் நேரடித் தேர்தல்களாக  நடைபெறுகின்றன.

மறைமுகத் தேர்தல் 
இது தவிர மறைமுகத் தேர்தலாக மாநிலங்களவை உறுப்பினர்களின் தேர்தல் மற்றும் குடியரசுத தலைவர் மற்றும் குடியரசுத் துணைத் தலைவர் தேர்தல்கள் தலைமைத் தேர்தல் அலுவலரின் மேற்பார்வையில் நடைபெறுகின்றன. உள்ளாட்சியிலும் மறைமுகத் தேர்தல்கள் மாநிலத் தேர்தல் ஆணையரால் நடத்தப் பெறுகின்றன.

தலைமைத் தேர்தல் அலுவலரின் மேற்பார்வையால் நடத்தப்படும் தேர்தல்கள்

மாநிலத் தேர்தல் ஆணையரின் மேற்பார்வையில் நடத்தப் பெறும் தேர்தல்கள்

மக்களவைத் தேர்தல்கள்

மக்களவைத் தேர்தல்களின் வரலாறு

சட்டமன்றத் தேர்தல்கள்

சட்டமன்றத் தேர்தல்களின் வரலாறு

இடைத்தேர்தல்கள்
மாநிலங்களவை, மக்களவை, அல்லது தமிழ்நாடு சட்டமன்றத்திற்கு தேர்ந்தெடுக்கப்பட்ட வேட்பாளர், பதவிக்காலம் முடிவதற்குள் அலுவலகம் காலியாக இருந்தால், காலியான பதவியை நிரப்ப பொருத்தமான மாற்றீட்டைக் கண்டறிய இடைத்தேர்தல் நடத்தப்படுகிறது. இது பெரும்பாலும் இடைத்தேர்தல் என்று குறிப்பிடப்படுகிறது.

இடைத்தேர்தலுக்கான பொதுவான காரணங்கள்:
பதவியில் இருந்த நாடாளுமன்ற அல்லது சட்டமன்ற உறுப்பினரின் ராஜினாமா.
பதவியில் இருந்த நாடாளுமன்ற அல்லது சட்டமன்ற உறுப்பினரின் மரணம்.

ஆனால், பதவியில் இருப்பவர் பதவியில் தொடரத் தகுதியற்றவர் என்ற காரணத்தால் (குற்றத் தண்டனை, பின்னர் கண்டறியப்பட்ட தேர்தல் முறைகேடுகள் காரணமாக அலுவலகத்தில் குறைந்தபட்ச வருகை அளவை பராமரிக்கத் தவறியதால் அல்லது ஒரு வேட்பாளர் ஒன்றுக்கு மேற்பட்ட இடங்களில் வெற்றி பெற்றால், மற்ற காரணங்கள் ஏற்படுகின்றன. ஒன்றை காலி செய்யவும்).

மேற்கோள்கள்

வெளியிணைப்புகள் 
தமிழகத் தேர்தல்கள் அரசு இணையம் 
தமிழ் நாடு மாநிலத் தேர்தல் ஆணையம்-அதிகாரப்பூர்வ அரசு இணையம்
வறட்சி

வறட்சி (drought ) என்பது ஒரு வற்றிய அல்லது காய்ந்த  சூழல் நிலைமையைக் குறிக்கும். இவற்றுள் வறட்சி என்று எழுதுவதே  மேலானது.  நீண்ட காலத்திற்கு மழைவீழ்ச்சி (பொழிவு) கிடைக்கமையால் ஏற்படுகின்ற சூழல் நிலைமையை வறட்சி என்று எளிமையாக வரைவிலக்கணப்படுத்தலாம். ஆயினும் வறட்சி பற்றிய திட்டமான வரையறை காலத்துக்குக் காலம், நாட்டுக்கு நாடு, பிரதேசத்திற்குப் பிரதேசம்# வேறுபடுகிறது. எடுத்துக்காட்டாக லிபியா நாட்டில் வருடாந்த சராசரி மழைவீழ்ச்சி 80 மில்லி மீட்டர் வரை  குறைவுபடுமாயின் அங்கு வறட்சி நிலையுள்ளதாகக் கொள்ளப்படும். ஐக்கிய அமெரிக்காவில் இரண்டு தினங்களுக்குள் 2.5 மில்லி மீட்டருக்குக் குறையுமாயின் அது அங்கு வறட்சி நிலையைக் குறிக்கும். இலங்கையில் அந்தந்த காலநிலை வயலத்துக்குரிய சராசரி மழைவீழ்ச்சியின் 75 சதவீதத்திற்கும் குறைவாக மழை கிடைக்கும் போது அப்பிரதேசத்தில் வறட்சி நிலவுவதாகக் கூறப்படும். பல காலமாக மழையில்லாத‌ வறண்ட மற்றும் தண்ணீர் பற்றாக்குறையுள்ள நிலப்பகுதி வறட்சியால் பாதிக்கப்பட்டது எனப்படும். இங்கு வேளாண்மை மிகவும் குறைந்த அளவிலேயே நடைபெறும். வறட்சி காணப்படும் இடங்களிள் வறுமையும் பெரிய அளவில் காணப்படும்.

வறட்சி நிலைகள்
வறட்சி அதன் பாதிப்பு மற்றும் கால அளவின் அடிப்படையில் நான்கு நிலைகளைக் கொண்டதாக வகுக்கப்படும்.
 வானிலைசார் வறட்சி: வளமையான மழைவீழ்ச்சிக் காலத்திலும் குறைவான மழைவீழ்ச்சியின் ஆரம்பநிலை இது. இந்நிலையில் மழை குறைந்த சூழலை உணரக்கூடியதாயிருக்கும்.
 விவசாய வறட்சி: மண்ணிலுள்ள நீரின் அளவு குறைந்து பயிர் செய்யமுடியாத நிலை தோன்றுவது இதுவாகும்.
 நீரியல்சார் வறட்சி: வறட்சியான காலநிலை தொடர்ந்திருப்பதனால் நீர்நிலைகளான ஆறுகள், குளங்கள், ஓடைகள், வாவிகள் முதலானவை வரண்டு போகும் நிலை இது.
 சமூகப் பொருளாதார வறட்சி: தொடர்ந்த வறட்சி காரணமாக உற்பத்தி பாதிக்கப்பட்டு வறுமை முதலான நிலை தோன்றுதல்.

வெளி இணைப்புகள் 
 Water scarcity from FAO Water (Food and Agriculture Organization of the United Nations)
 Water Life and Civilisation  project that assess how the changes in hydrological climate have impacted human activities.
 US Economic Costs of Drought  NOAA Economics
 தமிழ் இணையக் கல்விக்கழகம் ; - வறட்சி, வரட்சி   

காலநிலை
நீரியல்
மான்டேகு இல்லம், இலண்டன்

மான்டேகு இல்லம் (Montagu House) இலண்டன் மாநகரின் புளூம்சுபரிப் பகுதியிலுள்ள கிரேட் ரசல் சாலையில் அமைந்திருந்த 17 ஆம் நூற்றாண்டின் இறுதியைச் சேர்ந்த ஒரு மாளிகை ஆகும். இதிலேயே பிரித்தானிய அருங்காட்சியகம் முதன் முதலில் தொடங்கப்பட்டது. இக்கட்டிடம் இரண்டு முறை கட்டப்பட்டது. இரண்டு முறையும் மான்டேகுவின் முதல் டியூக்கான ரால்ஃப் மான்டேகு என்பவருக்காகவே அமைக்கப்பட்டது. 17 ஆம் நூற்றாண்டின் இறுதிப் பகுதியில் மாண்டேகு ஒரு நிலத்தை வாங்கினார். இது இன்று இலண்டனின் மத்தியில் இருந்தாலும், அக்காலத்தில் இந்நிலத்தின் பின்பகுதி திறந்த வெளியாகவே இருந்தது. இந் நிலத்தில் மான்டேகுவிற்கான முதல் மாளிகையை ஆங்கில அறிவியலாளரும் கட்டிடக்கலைஞருமான ராபர்ட் ஊக் (Robert Hooke) என்பவர் வடிவமைத்தார். இவரது கட்டிடக்கலைப் பாணி பிரான்சு நாட்டுத் திட்டமிடலினதும், டச்சு நுணுக்க வேலைப்பாடுகளினதும் செல்வாக்கைக் கொண்டிருந்தது. இம் மாளிகை 1675 ஆம் ஆண்டுக்கும் 1679 ஆம் ஆண்டுக்கும் இடையில் கட்டப்பட்டது. சமகாலத்தவரால் பெரிதும் பாராட்டப்பட்ட இக் கட்டிடம் 1686 ஆம் ஆண்டில் தீயில் எரிந்து போயிற்று.

இதன் பின்னர், அதிகம் அறியப்படாத போகே (Pouget) என்னும் பிரான்சியர் ஒருவரின் வடிவமைப்பின்படி இந்த இல்லம் மீண்டும் கட்டப்பட்டது. இந்த மான்டேகு இல்லம் 17 ஆம் நூற்றாண்டின் இறுதி இரண்டு பத்தாண்டுகளில் கட்டப்பட்ட மிகப்பெரிய தனியார் வதிவிடம் எனக் கருதப்படுகிறது. நிலத்தளம், மேல்தளம் என இரண்டு முக்கிய தளங்களைக் கொண்ட இந்த இல்லம் ஒரு நிலக்கீழ்த் தளத்தையும் கொண்டிருந்தது. இதன் கூரையில் கட்டிடத்தின் நடுவே ஒரு குவிமாடமும் அமைக்கப்பட்டிருந்தது.

18 ஆம் நூற்றாண்டின் தொடக்கத்தில் உயர்குடியினர் பகுதி என்னும் நிலையில் இருந்து புளூம்சுபரி இறங்கத் தொடங்கியது. இது ஒரு மத்தியதர வகுப்பினருக்கான பகுதியாக மாறியது. மான்டேகுவின் இரண்டாம் டியூக் தனது தந்தையாரின் இந்த இல்லத்தைக் கைவிட்டு வைட்டால் (Whitehall) பகுதிக்கு இடம்பெயர்ந்தார். 

புளூம்சுபரியில் இருந்த மான்டேகு இல்லத்தை 1749 ஆம் ஆண்டில், பிரித்தானிய அருங்காட்சியகத்தின் நம்பிக்கைப் பொறுப்பாளர் சபை விலைக்கு வாங்கியது. 1840 ஆம் ஆண்டில் இதனை இடித்துவிட்டு, அவ்விடத்தில் பெரிய வசதியான கட்டிடமொன்றை அமைத்தனர்.

இவற்றையும் பார்க்கவும்
 மான்டேகு இல்லம், வைட்டால்

மேற்கோள்கள்

பிரித்தானிய அருங்காட்சியகம்
இலண்டனில் உள்ள கட்டிடங்கள்
கொண்டைக் கடலை

கொண்டைக் கடலை (Chickpea) என்பது பேபேசி குடும்பத்தைச் சார்ந்த பருப்பு ஆகும்.  இது இந்தியாவிலும் இதர ஆசிய நாடுகளிலும் பெரிதும் பயிரிடப்படுகிறது. கொண்டைக் கடலையை அவித்து, சுண்டி, அல்லது கறியாக்கி உண்ணலாம்.  உலக அளவில் இப்பருப்பு உற்பத்தியில் இந்தியாவே முன்னிலையில் உள்ளது. பாக்கித்தான், துருக்கி ஆகியனவும் கொண்டைக் கடலை உற்பத்தியில் குறிப்பிடத்தக்க நாடுகளாகும்.

கொண்டைக்கடலையில் இரண்டு வகைகள்உண்டு. ஒன்று வெள்ளை கொண்டைக் கடலை, மற்றொன்று நமக்கெல்லாம் நன்கு தெரிந்த கறுப்புக் கொண்டைக்கடலை. இது அளவில் சற்றுச் சிறியது, உறுதியானது. பொதுவாகச் சுண்டலாகவும் குழம்பில் சேர்க்கப்பட்டும் சாப்பிடப்படும் இது, நாடு முழுவதும் முக்கிய இடம்பிடித்திருக்கிறது. கறுப்புக் கொண்டைக்கடலை உற்பத்தியில் முதலிடத்தில் இருக்கும் நாடும் இந்தியா.

போசாக்கு

மேற்கோள்கள்

கருவிகள்
பருப்புகள்
சேலம் மாநகராட்சி

சேலம் மாநகராட்சி (Salem City Municipal Corporation) இந்தியாவின் தமிழ்நாடு மாநிலத்தின் சேலம் மாவட்டத்தில் உள்ள ஒரு மாநகராட்சியாகும். இது, தமிழக அரசின் உள்ளாட்சி அமைப்பின்படி, ஒரு மாநகராட்சி ஆகும். தமிழகத்தில் சென்னை, கோயம்புத்தூர், திருச்சிராப்பள்ளி, மதுரை ஆகிய நகரங்களுக்கு அடுத்த ஐந்தாவது பெரிய மாநகராட்சி ஆகும். இம்மாநகராட்சி 01.06.1994 முதல் மாநகராட்சியாக செயல்படுகின்றது. சேலம் நகராட்சி 1966ஆம் ஆண்டு நூற்றாண்டை நிறைவு செய்தது. இந்த மாநகராட்சி நான்கு மண்டலங்களையும் அறுபது (60) வார்டுகளையும் கொண்டுள்ளது. இந்த மாநகராட்சியின் ஆண்டு வரி வருவாய் 312 கோடி ரூபாய் ஆகும்.

சேலம் மாநகராட்சி எல்லைகள்
01.04.1979 முதல் சூரமங்கலம் நகராட்சி, ஜாரிகொண்டாலம்பட்டி, கன்னங்குறிச்சி பேரூராட்சிகளும் மற்றும் 21 கிராம ஊராட்சிகளும் இணைத்து. இதன் பரப்புளவு 93.34 ச.கி.மீ. கொண்டதாக விரிவுப்படுத்தப்பட்டது. 2011 மக்கள் தொகை கணக்கெடுப்பின்படி, இதன் மக்கள் தொகை 1,032,336 ஆகும்.

மாநகராட்சி தேர்தல், 2022

2022-ஆம் ஆண்டில்  சேலம் மாநகராட்சியின் 60 மாமன்ற உறுப்பினர்களுக்கான தேர்தல் நடைபெற்றது. தேர்தலில் திமுக கூட்டணி 50 வார்டுகளையும், அதிமுக 7 வார்டுகளையும், சுயேச்சைகள் 3 வார்டுகளையும் கைப்பற்றினர்.  மேயர்  தேர்தலில் திமுகவின் ஆ. இராமச்சந்திரன்  தேர்வு செய்யப்பட்டார்.

தற்போதைய மாநகராட்சி

நகரத் தந்தைகள் பட்டியல்

மேற்கோள்கள்

வெளி இணைப்புகள் 
 சேலம் மாநகராட்சி அதிகாரப்பூர்வ இணைய தளம்

தமிழ்நாடு மாநகராட்சிகள்
சேலம் மாவட்டம்
தூத்துக்குடி மாநகராட்சி

தூத்துக்குடி மாநகராட்சி இந்தியாவின் மாநிலமான தமிழகத்தில், தூத்துக்குடி மாவட்டத்தின் நிர்வாகத் தலைமையிடமான தூத்துக்குடியை நிர்வகிக்கும் அமைப்பகும். இது மன்னார் வளைகுடாவில் அமைந்துள்ள மாநகராட்சியாகும். தூத்துக்குடி ஒரு துறைமுக நகரமாகும். தூத்துக்குடி மாநகராட்சி, தூத்துக்குடி அத்திமரப்பட்டி, குமரகிரி, மாப்பிள்ளை ஊரணி, மீளவிட்டான், முத்தையாபுரம் மற்றும் சங்கரப்பேரி ஆகிய பகுதிகளைக் கொண்டது. இந்த மாநகராட்சியின் ஆண்டு வரி வருவாய் கிட்டத்தட்ட 100 கோடி ரூபாய் ஆகும். தூத்துக்குடி சிறப்புநிலை நகராட்சியாக இருந்த இதை, 05 ஆகஸ்டு 2008 அன்று மாநகராட்சியாக தரம் உயர்த்தப்பட்டது. இம்மாநகராட்சி 60 வார்டுகள் கொண்டது.

தூத்துக்குடி மாநகராட்சி தமிழகத்தின் சிறப்புமிக்க மாநகராட்சியாகவும், மக்கள் தொகையின் அடிப்படையில் ஆறாவது படி நிலையில் உள்ள மாநகராட்சியாகும். இங்குள்ள மூன்று முக்கியச் சாலைகள் மதுரையும், திருச்செந்தூர் மற்றும் திருநெல்வேலியை இணைக்கின்றது.

மாநகராட்சி அலுவலகம்  தூத்துக்குடி மாவட்ட ஆட்சியர் அலுவலகத்திலிருந்து 8 கிமீ  தொலைவில்  மேற்கு கிரேட் காட்டன் சாலையில் அமைந்துள்ளது.

தூத்துக்குடி மாநகராட்சி

மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி, 13.47 சகிமீ பரப்பும், 51 மாமன்ற உறுப்பினர்களையும் கொண்ட  தூத்துக்குடி மாநகராட்சியின் மொத்த மக்கள்தொகை  4,11,628 ஆகும். அதில்  2,05,958 ஆண்களும்,  2,05,670 பெண்களும் உள்ளனர்.   இந்நகரத்தின் எழுத்தறிவு 91.57 % மற்றும் பாலின விகிதம் 1000 ஆண்களுக்கு, 999 பெண்கள் வீதம் உள்ளனர். குழந்தைகள் பாலின விகிதம், 1000 ஆண் குழந்தைகளுக்கு, 970 பெண் குழந்தைகள் வீதம் உள்ளனர்.மக்கள்தொகையில் இந்துக்கள்  64.97 %, இசுலாமியர்கள் 4.74 %, கிறித்தவர்கள் 30.14 % மற்றும் பிறர் 0.15% ஆகவுள்ளனர்.

தமிழ்நாடு நகர்ப்புற உள்ளாட்சித் தேர்தல், 2022

2022-ஆம் ஆண்டில் தூத்துக்குடி  மாநகராட்சியின் 60 மாமன்ற உறுப்பினர்களுக்கான தேர்தல் நடைபெற்றது. தேர்தலில் திமுக கூட்டணி 50 வார்டுகளையும், அதிமுக 6 வார்டுகளையும், சுயேச்சைகள் 4 வார்டுகளையும் கைப்பற்றினர். மேயர் மற்றும் துணை மேயர் தேர்தல்களில் திமுகவின் என். பி. ஜெகன் மற்றும் ஜெனிட்டா செல்வராஜ் தேர்வு செய்யப்பட்டனர்.

மேயர்கள் பட்டியல்

மேற்கோள்கள்

வெளி இணைப்புகள் 
 தூத்துக்குடி மாநகராட்சி இணையத் தளம் 

தூத்துக்குடி மாவட்டம்
தமிழ்நாடு மாநகராட்சிகள்
கலிக்கோ நெசவுப்பொருள் அருங்காட்சியகம்

கலிக்கோ நெசவுப்பொருள் அருங்காட்சியகம் இந்தியாவின் மேற்குப் பகுதி மாநிலங்களில் ஒன்றான குஜராத்தின் தலை நகரமான அகமதாபாத்தில் அமைந்துள்ளது. சாராபாய் அறக்கட்டளையால் நிர்வகிக்கப்படும் இந்த அருங்காட்சியகம் அகமதாபாத்தில் உள்ள, சுற்றுலாப் பயணிகளைக் கவரும் இடங்களுள் ஒன்றாகும்.

வரலாறு
இந்த அருங்காட்சியகம் தொழிலதிபரான அம்பாலால் சாராபாய், அவரது உடன் பிறந்தாளான கிரு சாராபாய் ஆகியோரால் 1949 ஆம் ஆண்டில் துவங்கப்பட்டது. அகமதாபாத் அக்காலத்தில் நெசவுத் தொழிலுக்குப் புகழ் பெற்றிருந்தது. கலிக்கோ நெசவுப்பொருள் அருங்காட்சியகம் முதலில், அகமதாபாத்தின் நெசவுத் தொழிலில் முக்கிய இடம் வகித்த கலிக்கோ நெசவாலை வளாகத்தில் அமைந்திருந்தது. க்கட்சிப் பொருட்களில் எண்ணிக்கை அதிகரித்தபோது அருங்காட்சியகம், சாகிபவுக் பகுதியில் இருந்த சாராபாய் இல்லத்துக்கு மாற்றப்பட்டது.

காட்சிப் பொருட்கள்
இங்குள்ள காட்சிப் பொருட்களில், 15 முதல் 19 ஆம் நூற்றாண்டுவரை முகலாய அரசர்களும், மாகாண ஆட்சியாளரும் அணிந்த துணி வகைகள் அடங்குகின்றன. இவற்றுடன், பல பகுதிகளையும் சேர்ந்த பூத்தையல் வேலைப்பாடுகளைக் கொண்ட துணி வகைகளும், கட்டிச் சாயம் தோய்த்த துணிவகைகளும், சமயம் சார்ந்த துணிவகைகளும் காட்சிக்கு வைக்கப்பட்டுள்ளன. காட்சிக் கூடங்களில், சடங்குகள் சார்ந்த கலைப் பொருட்கள் சிற்பங்கள், சிற்றோவியங்கள், தென்னிந்திய உலோககச் சிலைகள் போன்ற காட்சிப் பொருட்களும் உள்ளன. இவைதவிர நெசவுத் தொழில் நுட்பங்களுக்கான காட்சிக் கூடமும், ஒரு நூலகமும் இங்கே உள்ளன.

இவற்றையும் பார்க்கவும்
 காந்தி ஸ்மாரக் சங்கராலயா ( காந்தி நினைவு நிறுவனம்), அகமதாபாத்
 தொல்லியல் அருங்காட்சியகம், லோத்தல்
 பரோடா அருங்காட்சியகம் மற்றும் பட தொகுப்புக்கூடம்
 கீர்த்தி மந்திர், போர்பந்தர்
 இந்தியத் தொல்லியல் துறையின் அருங்காட்சியகங்கள்
 இந்தியாவில் உள்ள அருங்காட்சியகங்கள் பட்டியல்

மேற்கோள்கள்

குசராத் அருங்காட்சியகங்கள்
அகமதாபாத்
ஆஸ்திரேலியாவின் அரசியலமைப்பு

ஆஸ்திரேலியாவின் அரசியலமைப்பு (Constitution of Australia) என்பது ஆஸ்திரேலிய அரசாங்கம் செயற்படுவதற்கான சட்டம் ஆகும். இச்சட்டம் பல ஆவணங்களைக் கொண்டுள்ளது. இவற்றில் முக்கியமானது பொதுநலவாய ஆஸ்திரேலியாவின் அரசியலமைப்பு ஆகும். இவ்வரசியலமைப்பு 1898-1900 ஆண்டு காலப்பகுதியில் இடம்பெற்ற அனைத்து மாநிலங்களிலும் இருந்து பொதுமக்கள் அளித்த வாக்குகளை அடுத்து ஒப்புதல் அளிக்கப்பட்டது. இதற்கான நகல் சட்டம் பொதுநலவாய ஆஸ்திரேலியாவின் அரசியலமைப்புச் சட்டம் 1900 என்ற பெயரில் ஐக்கிய இராச்சியத்தின் நாடாளுமன்றத்தின் ஒரு சட்டமாக ஆக்கப்பட்டது.

இதற்கான அரச ஆணை விக்டோரியா மகாராணியினால் 1900, ஜூலை 9 ஆம் நாளன்று கையெழுத்திடப்பட்டு, சட்டபூர்வமாக்கப்பட்டது. இச்சட்டம் ஆஸ்திரேலியா முழுவதும் 1901 ஆம் ஆண்டு ஜனவரி 1 இலிருந்து நடைமுறைக்கு வந்தது. ஆரம்பத்தில் இச்சட்டம் ஐக்கிய இராச்சியத்தின் நாடாளுமன்றத்தினால் சட்டபூர்வமாக்கப்பட்டிருந்தாலும், தற்போது ஆஸ்திரேலியா விடுதலை அடைந்த நாடாக இருப்பதால், ஐக்கிய இராச்சிய நாடாளுமன்றம் இச்சட்டத்தை மாற்றுவதற்கோ, இல்லாமல் ஆக்குவதற்கோ எவ்வித உரிமையையும் கொண்டிருக்கவில்லை. ஆஸ்திரேலிய மக்களின் வாக்கெடுப்பு மூலமே மாற்ற முடியும்.

இவ்வரசியலமைப்புச் சட்டத்தின் ஏனைய சில பிரிவுகள் ஆஸ்திரேலியாவுக்கு மிகவும் குறிப்பிடத்தக்க அம்சங்களாகும். இவற்றில் வெஸ்ட்மின்ஸ்டர் சட்டம் குறிப்பிடத்தக்கது. இச்சட்டம் பொதுநலவாயத்தினால் 1942 ஆம் ஆண்டிலும், பின்னர் ஆஸ்திரேலியச் சட்டம் 1986 என்ற சட்டத்தில் திருத்தங்கள் கொண்டுவரப்பட்டன. இவற்றிம் மூலம் ஆஸ்திரேலியாவுக்கும், ஐக்கிய இராச்சியத்திற்கும் இடையில் இருந்த அனைத்து சட்டபூர்வமான இணைப்புகள் அனைத்தும் துண்டிக்கப்பட்டன. ஆனாலும் இரண்டாம் எலிசபெத் மகாராணி இரு நாடுகளுக்கும் அரசியாகத் தொடர்ந்திருக்க சட்டம் அனுமதித்தது.

வெளி இணைப்புகள்
Commonwealth of Australia Constitution Act, 1900 

ஆத்திரேலியாவில் சட்டம்
மதுரை மக்களவைத் தொகுதி

மதுரை மக்களவைத் தொகுதி (Madurai Lok Sabha constituency),  என்பது தமிழ்நாட்டின், 39 மக்களவைத் தொகுதிகளுள், 32-ஆவது தொகுதி ஆகும்.

தொகுதி மறு சீரமைப்பு 
தொகுதி மறுசீரமைப்பின் கீழ், மதுரை தொகுதி மாற்றத்திற்குள்ளானது. முன்பு மதுரை மேற்கு, மதுரை கிழக்கு, மதுரை மத்தி, சமயநல்லூர், திருப்பரங்குன்றம், மேலூர் ஆகிய சட்டசபைத் தொகுதிகள் இருந்தன. இதில் சமயநல்லூர் பிரிக்கப்பட்டு, மதுரை வடக்கு மற்றும் மதுரை தெற்கு என இரண்டு புதிய தொகுதிகளாகியது. திருப்பரங்குன்றம், விருதுநகர் மக்களவைத் தொகுதியுடன் சேர்க்கப்பட்டது.

சட்டமன்றத் தொகுதிகள் 
இம்மக்களவைத் தொகுதியில் மொத்தம் 6 சட்டமன்றத் தொகுதிகள் அடங்கியுள்ளன. அவை:

 மேலூர்
 மதுரை கிழக்கு
 மதுரை வடக்கு
 மதுரை தெற்கு
 மதுரை மத்தி
 மதுரை மேற்கு

இதுவரை மக்களவை உறுப்பினர்களாக இருந்தவர்கள் 
இத்தொகுதியில் காங்கிரசு கட்சி 8 முறையும், சிபிஎம் 3 முறையும், சிபிஐ, திமுக மற்றும் அதிமுக தலா ஒரு முறையும்  வென்றுள்ளன.

இந்த தொகுதியின் மக்களவை உறுப்பினர்களாக இருந்தவர்களும் அவர்களது கட்சியும் -

17-ஆவது மக்களவைத் தேர்தல் (2024)

17-ஆவது மக்களவைத் தேர்தல் (2019)

வாக்காளர் புள்ளி விவரம்

முக்கிய வேட்பாளர்கள் 
இத்தேர்தலில், 7 வேட்பாளர்கள் கட்சி சார்பாகவும் மற்றும் 20 வேட்பாளர்கள் சுயேட்சையாகவும் என மொத்தம் 27 வேட்பாளர்கள் போட்டியிட்டனர். இதில் சிபிஎம் வேட்பாளர் சு. வெங்கடேசன், அதிமுக வேட்பாளரான, வி. வி. ஆர். இராஜ் சத்யனை, 1,39,395 வாக்குகள் வேறுபாட்டில் வென்றார்.

16-ஆவது மக்களவைத் தேர்தல்

முக்கிய வேட்பாளர்கள் 
பாரதி கண்ணம்மா என்ற திருநங்கை இந்தத் தொகுதியில் சுயேட்சையாக போட்டியிட்டார். இந்தியாவில் நாடாளுமன்றத் தேர்தலில் போட்டியிட்ட முதல் திருநங்கை வேட்பாளர் இவர்.

வாக்குப்பதிவு

15-ஆவது மக்களவைத் தேர்தல் முடிவுகள் 
12 வேட்பாளர்கள் போட்டியிட்டதில், திமுகவின் மு. க. அழகிரி, சிபிஎம்மின், மோகனை, 1,40,985 வாக்குகள் வேறுபாட்டில் தோற்கடித்தார்.

14-ஆவது மக்களவை தேர்தல் முடிவு 
பொ. மோகன் - சிபிஎம் - 4,14,433

ஏ. கே. போசு - அதிமுக - 2,81,593

வெற்றி வேறுபாடு 1,32,840 வாக்குகள்

மேற்கோள்கள்

வெளியிணைப்புகள் 
மதுரை நாடாளுமன்ற தொகுதி - 1951 முதல் - 2014 வரை
சிவகங்கை மக்களவைத் தொகுதி

சிவகங்கை மக்களவைத் தொகுதி (Sivaganga Lok Sabha constituency), தமிழ்நாட்டின், 39 மக்களவைத் தொகுதிகளுள், 31வது தொகுதி ஆகும்.

தொகுதி மறுசீரமைப்பு 
தொகுதி மறுசீரமைப்பின் கீழ் சிவகங்கை தொகுதி மாற்றத்திற்குள்ளானது. முன்பு இத்தொகுதியில், திருமயம், திருப்பத்தூர், காரைக்குடி, திருவாடானை, இளையான்குடி, சிவகங்கை ஆகிய சட்டசபைத் தொகுதிகள் இருந்தன.

திருமயம், ஆலங்குடி ஆகிய சட்டமன்றத் தொகுதிகள் புதுக்கோட்டை மாவட்டத்தைச் சேர்ந்தவை. மற்ற தொகுதிகள் சிவகங்கை மாவட்டத்தை சேர்ந்தவை.

சட்டமன்ற தொகுதிகள் 
இம்மக்களவைத் தொகுதியில் மொத்தம் 6 சட்டமன்ற தொகுதிகள் அடங்கியுள்ளன. அவைகள்:

 திருமயம்
 ஆலங்குடி
 காரைக்குடி
 திருப்பத்தூர்
 சிவகங்கை
 மானாமதுரை (தனி)

மக்களவை உறுப்பினர்கள் 
இதுவரை இந்தத் தொகுதியில் மக்களவை உறுப்பினர்களாக இருந்தவர்களின் பட்டியல்:

18வது மக்களவைத் தேர்தல் (2024)

17வது மக்களவைத் தேர்தல்(2019)

வாக்காளர் புள்ளி விவரம்

முக்கிய வேட்பாளர்கள் 
இத்தேர்தலில் காங்கிரசு கட்சியை சேர்ந்த கார்த்தி சிதம்பரம், பாஜக வேட்பாளரான,  எச். ராஜாவை விட 3,32,244 வாக்குகள் அதிகம் பெற்று வெற்றி பெற்றார்.

வாக்குப்பதிவு

16வது மக்களவைத் தேர்தல்

முக்கிய வேட்பாளர்கள்

வாக்குப்பதிவு

15வது மக்களவைத் தேர்தல் முடிவு 
20 வேட்பாளர்கள் போட்டியிட்டதில், காங்கிரசின் ப. சிதம்பரம், அதிமுகவின் இராஜ கண்ணப்பனை, 3,354 வாக்குகள் வேறுபாட்டில் வென்றார்.

14வது மக்களவை தேர்தல் முடிவு 
ப. சிதம்பரம் - காங்கிரசு - 4,00,393

கருப்பையா - அதிமுக - 2,37,668

வாக்குகள் வேறுபாடு - 1,62,725

மேற்கோள்கள்

வெளியிணைப்புகள் 
 Debutant Karti is lonely, but cheerful - 2014 மக்களவைத் தேர்தல் குறித்த ஒரு செய்திக் கட்டுரை (முன்னோட்டம்)
தஞ்சாவூர் மக்களவைத் தொகுதி

தஞ்சாவூர் மக்களவைத் தொகுதி (Thanjavur Lok Sabha constituency), தமிழ்நாட்டின் 39 மக்களவைத் தொகுதிகளுள், 30வது தொகுதி ஆகும். இத்தொகுதியில் 1952 ஆம் ஆண்டு முதல் தேர்தல் நடந்து வருகிறது.

தொகுதி மறுசீரமைப்பு 
தஞ்சாவூர் மக்களவைத் தொகுதியில் முன்பு ஒரத்தநாடு, திருவோணம், தஞ்சாவூர், திருவையாறு, பாபநாசம், வலங்கைமான் (தனி) ஆகிய சட்டசபைத் தொகுதிகள் இருந்தன. புதுக்கோட்டை மக்களவைத் தொகுதியில் இடம் பெற்றிருந்த பட்டுக்கோட்டை, பேராவூரணி தொகுதிகள் ஆனது, தஞ்சாவூர் மக்களவைத் தொகுதியில் புதிதாக இடம் பெற்றன. அதே போன்று நாகப்பட்டினம் மக்களவைத் தொகுதியில் இடம் பெற்றிருந்த மன்னார்குடி தஞ்சாவூர் மக்களவைத் தொகுதியில் புதிதாக இடம் பெற்றது. முன்பு தஞ்சாவூர் தொகுதியில் இருந்த திருவோணம், பாபநாசம், வலங்கைமான் ஆகிய தொகுதிகள் நீக்கப்பட்டன. தஞ்சாவூர் மக்களவைத் தொகுதியில் உள்ள அனைத்து சட்டமன்றத் தொகுதிகளும், பொது தொகுதிகளாகும்.

சட்டமன்ற தொகுதிகள் 
இம்மக்களவைத் தொகுதியில் மொத்தம் 6 சட்டமன்ற தொகுதிகள் அடங்கியுள்ளன. அவைகள்:

 மன்னார்குடி
 திருவையாறு
 தஞ்சாவூர்
 ஒரத்தநாடு
 பட்டுக்கோட்டை
 பேராவூரணி

மக்களவை உறுப்பினர்கள் 
இதுவரை இத்தொகுதியில் மக்களவை உறுப்பினர்களாக இருந்தவர்களின் பட்டியல்:

15வது மக்களவைத் தேர்தல் முடிவுகள் 
13 வேட்பாளர்கள் போட்டியிட்டதில், திமுகவின் பழனிமாணிக்கம், மதிமுகவின் துரை பாலகிருட்டிணனை, 101,787 வாக்குகள் வேறுபாட்டில் வென்றார்.

16வது மக்களவைத் தேர்தல்

முக்கிய வேட்பாளர்கள்

வாக்குப்பதிவு

17வது மக்களவைத் தேர்தல்(2019)

வாக்காளர் புள்ளி விவரம்

முக்கிய வேட்பாளர்கள் 
இத்தேர்தலில், திராவிட முன்னேற்றக் கழகத்தை சேர்ந்த வேட்பாளர் எஸ். எஸ். பழனிமாணிக்கம், தமிழ் மாநில காங்கிரசு கட்சி வேட்பாளரான, நடராஜனை 3,68,129 வாக்குகள் வேறுபாட்டில் தோற்கடித்தார்.

2024

மேற்கோள்கள்

வெளியிணைப்புகள் 
 Absorbing tussle in agrarian Thanjavur - 2014 தேர்தல் குறித்த ஒரு செய்திக் கட்டுரை
நாகப்பட்டினம் மக்களவைத் தொகுதி

நாகப்பட்டினம் மக்களவைத் தொகுதி (Nagapattinam Lok Sabha constituency), தமிழ்நாட்டின் 39 மக்களவைத் தொகுதிகளுள், 29வது தொகுதி ஆகும். ஆரம்ப காலத்தில் இந்தத் தொகுதி இரண்டு உறுப்பினர் கொண்ட தொகுதியாக இருந்தது, பின்பு ஒரு உறுப்பினர் கொண்ட தொகுதியாக மாற்றம் பெற்றது. இத்தொகுதியானது, பட்டியல் சாதியினர் மற்றும் பட்டியல் பழங்குடியினருக்காக ஒதுக்கப்பட்ட, ஒரு தனித்தொகுதி ஆகும்.

தொகுதி மறுசீரமைப்பு 
நாகை மக்களவைத் தொகுதியில் நாகப்பட்டினம், திருவாரூர் (தனி), நன்னிலம் (தனி), வேதாரண்யம், திருத்துறைப்பூண்டி, மன்னார்குடி ஆகிய 6 சட்டமன்றத் தொகுதிகள் இருந்தன. மன்னார்குடி சட்டமன்றத் தொகுதி, தஞ்சை பாராளுமன்றத் தொகுதியுடன் இணைக்கப்பட்டது. அதற்கு பதில் கீழ்வேளூர் சட்டமன்றத் தொகுதி புதிதாக உருவாக்கப்பட்டு, நாகப்பட்டினம் தொகுதியுடன் இணைக்கப்பட்டது.

சட்டமன்ற தொகுதிகள் 
இம்மக்களவைத் தொகுதியில் மொத்தம் 6 சட்டமன்ற தொகுதிகள் அடங்கியுள்ளன. அவைகள்:

 நன்னிலம் 
 திருவாரூர் 
 நாகப்பட்டினம் 
 வேதாரண்யம் 
 திருத்துறைப்பூண்டி (தனி) 
 கீழ்வேளூர் (தனி)

மக்களவை உறுப்பினர்கள் 
நாகை பாராளுமன்றத் தொகுதியில், இதுவரை காங்கிரஸ் 5 முறையும், இந்திய கம்யூனிஸ்ட் 7 முறையும், திமுக 4 முறையும், அதிமுக 2 முறையும் வெற்றி பெற்றுள்ளன. இதுவரை இந்தத் தொகுதியில் மக்களவை உறுப்பினர்களாக இருந்தவர்களின் பட்டியல்:

18வது மக்களவைத் தேர்தல்(2024)

17வது மக்களவைத் தேர்தல்(2019)

வாக்காளர் புள்ளி விவரம்

முக்கிய வேட்பாளர்கள் 
இத்தேர்தலில், 8 வேட்பாளர்கள் கட்சி சார்பாகவும் மற்றும் 7 வேட்பாளர்கள் சுயேட்சையாகவும் என மொத்தம் 15 வேட்பாளர்கள் போட்டியிட்டனர். இதில் இந்திய பொதுவுடமைக் கட்சி வேட்பாளர் ம. செல்வராசு, அதிமுக வேட்பாளரான, சரவணனை 2,09,349 வாக்குகள் வேறுபாட்டில் வென்றார்.

16வது மக்களவைத் தேர்தல்

முக்கிய வேட்பாளர்கள்

வாக்குப்பதிவு

15வது மக்களவைத் தேர்தல் முடிவுகள் 
7 வேட்பாளர்கள் போட்டியிட்டதில், திமுகவின் ஏ. கே. எஸ். விஜயன்,  இந்திய பொதுவுடமைக் கட்சியின் எம். செல்வராசை, 47,962 வாக்குகள் வேறுபாட்டில் வென்றார்.

மேற்கோள்கள்

வெளியிணைப்புகள் 
 A stiff three-way contest in Nagapattinam - 2014 தேர்தல் தொடர்பான ஒரு செய்திக் கட்டுரை (முன்னோட்டம்)
மயிலாடுதுறை மக்களவைத் தொகுதி

மயிலாடுதுறை மக்களவைத் தொகுதி (Mayiladuturai Lok Sabha constituency), தமிழ்நாட்டின் 39 மக்களவைத் தொகுதிகளுள் 28-ஆவது தொகுதி ஆகும்.

தொகுதி மறுசீரமைப்பு 
மயிலாடுதுறை மக்களவைத் தொகுதியில் முன்பு கும்பகோணம், திருவிடைமருதூர், குத்தாலம், மயிலாடுதுறை, சீர்காழி (தனி), பூம்புகார் ஆகிய 6 சட்டசபை தொகுதிகள் இடம் பெற்றிருந்தன. தொகுதி மறுசீரமைப்பு மூலம் குத்தாலம் தொகுதி நீக்கப்பட்டு, அதற்குப் பதில் பாபநாசம் தொகுதி சேர்க்கப்பட்டது.

சட்டமன்றத் தொகுதிகள் 
இம்மக்களவைத் தொகுதியில் மொத்தம் 6 சட்டமன்றத் தொகுதிகள் அடங்கியுள்ளன. அவை:

 சீர்காழி (தனி)
 மயிலாடுதுறை
 பூம்புகார்
 திருவிடைமருதூர் (தனி)
 கும்பகோணம்
 பாபநாசம்

மக்களவை உறுப்பினர்கள் 
இங்கு காங்கிரஸ் 11 முறை வெற்றி பெற்றுள்ளது. திமுக இரண்டு முறை வெற்றி பெற்றுள்ளது. இதுவரை இந்த தொகுதியில் மக்களவை உறுப்பினர்களாக இருந்தவர்களின் பட்டியல்.

 1951 இரட்டைஉறுப்பினர் ஆனந்தநம்பியார் கம்யூனிஸ்ட், சந்தானம் காங்கிரசு
 1962 (தனி) மரகதம் சந்திரசேகர்- காங்கிரசு
 1967 (தனி) சுப்ரவேலு தி.மு.க
 1971 (தனி) சுப்ரவேலு தி.மு.க 
 1977 - குடந்தை ராமலிங்கம் - காங்கிரசு
 1980 - குடந்தை ராமலிங்கம் - காங்கிரசு
 1984 - இ. எசு. எம். பக்கீர்முகம்மது - காங்கிரசு
 1989 - இ. எசு. எம். பக்கீர்முகம்மது - காங்கிரசு
 1991 - மணிசங்கர் அய்யர் - காங்கிரசு
 1996 - பி.வி. இராஜேந்திரன் - தமிழ் மாநில காங்கிரசு
 1998 - கிருஷ்ணமூர்த்தி - தமிழ் மாநில காங்கிரசு
 1999 - மணிசங்கர் அய்யர் - காங்கிரசு
 2004 - மணிசங்கர் அய்யர் - காங்கிரசு
 2009 - ஓ. எஸ். மணியன் - அதிமுக
 2014 - ஆர். கே. பாரதி மோகன் - அதிமுக
 2019 - இராமலிங்கம் - திமுக
 2024 - ஆர். - சுதா - காங்கிரசு

18-ஆவது மக்களவைத் தேர்தல் (2024)

17-ஆவது மக்களவைத் தேர்தல் (2019)

வாக்காளர் புள்ளி விவரம்

முக்கிய வேட்பாளர்கள் 
இந்த தேர்தலில் மொத்தம் 27 வேட்பாளர்கள் போட்டியிடுகின்றனர். இதில் 6 வேட்பாளர்கள் கட்சிகள் சார்பாகவும், 21 வேட்பாளர்கள் சுயேட்சையாகவும் போட்டியிடுகின்றனர்.

16-ஆவது மக்களவைத் தேர்தல்

முக்கிய வேட்பாளர்கள்

வாக்குப்பதிவு

15-ஆவது மக்களவைத் தேர்தல் முடிவுகள்
23 வேட்பாளர்கள் போட்டியிட்டதில் அதிமுகவின் ஓ. எசு. மணியன் காங்கிரசின் மணிசங்கர் அய்யரை 36,854 வாக்குகள் வேறுபாட்டில் வென்றார்.

மேற்கோள்கள்
சிதம்பரம் மக்களவைத் தொகுதி

சிதம்பரம் மக்களவைத் தொகுதி (Chidambaram Lok Sabha constituency), தமிழ்நாட்டின், 39 மக்களவைத் தொகுதிகளுள், 27வது தொகுதி ஆகும். இத்தொகுதியானது, பட்டியல் சாதியினர் மற்றும் பட்டியல் பழங்குடியினருக்காக ஒதுக்கப்பட்ட, ஒரு தனித்தொகுதி ஆகும்.

தொகுதி மறுசீரமைப்பு 
தொகுதி மறுசீரமைப்புக்கு முன், சிதம்பரத்தில் இருந்த சட்டசபைத் தொகுதிகள் - குறிஞ்சிப்பாடி, புவனகிரி, காட்டுமன்னார்கோயில் (தனி), சிதம்பரம், விருத்தாச்சலம், மங்களூர் (தனி) ஆகிய சட்டமன்றத் தொகுதிகள் இருந்தன. தொகுதி மறுசீரமைப்புக்குப்பின், குன்னம் தொகுதி இதில் இணைக்கப்பட்டது.

சட்டமன்ற தொகுதிகள் 
இம்மக்களவைத் தொகுதியில் மொத்தம் 6 சட்டமன்ற தொகுதிகள் அடங்கியுள்ளன. அவைகள்:

 குன்னம்
 அரியலூர்
 ஜெயங்கொண்டம்
 புவனகிரி
 சிதம்பரம்
 காட்டுமன்னார்கோயில் (தனி)

மக்களவை உறுப்பினர்கள் 
சிதம்பரம் தொகுதியில் அதிகபட்சம் காங்கிரசு 5 முறையும், திமுக 4 முறையும், பாமக 3 முறையும், அதிமுக 2 முறையும் வென்றுள்ளன. இதுவரை இந்த தொகுதியில் மக்களவை உறுப்பினர்களாக இருந்தவர்களின் பட்டியல்.

18வது மக்களவைத் தேர்தல்(2024)

17வது மக்களவைத் தேர்தல்(2019)

வாக்காளர் புள்ளி விவரம்

முக்கிய வேட்பாளர்கள் 
இத்தேர்தலில், 6 வேட்பாளர்கள் கட்சி சார்பாகவும் மற்றும் 7 வேட்பாளர்கள் சுயேட்சையாகவும் என மொத்தம் 13 வேட்பாளர்கள் போட்டியிட்டனர். இதில் விசிக வேட்பாளர் தொல். திருமாவளவன், அதிமுக வேட்பாளரான, சந்திரசேகரனை 3,219 வாக்குகள் வேறுபாட்டில் வென்றார்.

16வது மக்களவைத் தேர்தல்

முக்கிய வேட்பாளர்கள்

வாக்குப்பதிவு

15வது மக்களவைத் தேர்தல் முடிவுகள் 
13 வேட்பாளர்கள் போட்டியிட்டதில் விடுதலை சிறுத்தைகள் கட்சியின் தொல். திருமாவளவன் பாமகவின் எ. பொன்னுச்சாமியை 99,083 வாக்குகள் வேறுபாட்டில் வென்றார்.

மேற்கோள்கள்

வெளியிணைப்புகள் 
 Contest turns dicey in Chidambaram 2014 மக்களவைத் தேர்தல் குறித்த ஒரு செய்திக் கட்டுரை (முன்னோட்டம்)
 AIADMK scripts a comeback in Chidambaram 2014 மக்களவைத் தேர்தல் முடிவு குறித்த ஒரு செய்திக் கட்டுரை
கடலூர் மக்களவைத் தொகுதி

கடலூர் மக்களவை தொகுதி (Cuddalore Lok Sabha constituency), தமிழ்நாட்டின், 39 மக்களவைத் தொகுதிகளுள், 26வது தொகுதி ஆகும்.

தொகுதி மறுசீரமைப்பு 
சீரமைப்பிற்கு முன்பு உளுந்தூர்ப்பேட்டை (தனி), நெல்லிக்குப்பம், கடலூர், பண்ருட்டி, ரிஷிவந்தியம், சங்கராபுரம் ஆகியவை கடலூர் மக்களவைத் தொகுதியில் இருந்தன. நெய்வேலி, திட்டக்குடி (தனி) ஆகியவை புதிதாக உருவாக்கப்பட்ட சட்டமன்றத் தொகுதிகள் ஆகும்.

சட்டமன்ற தொகுதிகள் 
இம்மக்களவைத் தொகுதியில், மொத்தம் 6 சட்டமன்ற தொகுதிகள் அடங்கியுள்ளன. அவைகள்:

 திட்டக்குடி (தனி)
 விருத்தாச்சலம்
 நெய்வேலி
 பண்ருட்டி
 கடலூர்
 குறிஞ்சிப்பாடி

மக்களவை உறுப்பினர்கள் 
இங்கு முதன் முதலில் 1951 ஆம் ஆண்டு தேர்தல் நடந்தது. அன்று முதல் 2019 வரை நடந்துள்ள 17 தேர்தல்களில் 7 முறை காங்கிரஸ் வெற்றி பெற்றுள்ளது. இங்கு அதிமுக 2 முறையும், திமுக 5 முறையும் வெற்றி பெற்றுள்ளது. இதுவரை இத்தொகுதியில், மக்களவை உறுப்பினர்களாக இருந்தவர்களின் பட்டியல்.

18வது மக்களவைத் தேர்தல்(2024)

17வது மக்களவைத் தேர்தல்(2019)

வாக்காளர் புள்ளி விவரம்

முக்கிய வேட்பாளர்கள் 
இத்தேர்தலில், 10 வேட்பாளர்கள் கட்சி சார்பாகவும் மற்றும் 11 வேட்பாளர்கள் சுயேட்சையாகவும் என மொத்தம் 21 வேட்பாளர்கள் போட்டியிட்டனர். இதில் திமுக வேட்பாளர் இரமேஷ், பாமக வேட்பாளரான, கோவிந்தசாமியை 1,43,983 வாக்குகள் வேறுபாட்டில் வென்றார்.

16வது மக்களவைத் தேர்தல்

முக்கிய வேட்பாளர்கள்

வாக்குப்பதிவு

15வது மக்களவைத் தேர்தல் முடிவுகள் 
11 வேட்பாளர்கள் போட்டியிட்டதில், காங்கிரசின் எசு. அழகிரி, அதிமுகவின் எம். சி. சம்பத்தை, 23,532 வாக்குகள் வேறுபாட்டில் வென்றார்.

மேற்கோள்கள்

வெளியிணைப்புகள் 
 Fight for margins in Cuddalore 2014 மக்களவைத் தேர்தல் குறித்த ஒரு செய்திக் கட்டுரை (முன்னோட்டம்)
பெரம்பலூர் மக்களவைத் தொகுதி

பெரம்பலூர் மக்களவைத் தொகுதி தமிழ்நாட்டின் 39 மக்களவைத் தொகுதிகளுள் 25வது தொகுதி ஆகும்.

தொகுதி மறுசீரமைப்பு
பெரம்பலூர் மக்களவைத் தொகுதியில் முன்பு பெரம்பலூர் (சட்டமன்றத் தொகுதி),உப்பிலியாபுரம் (சட்டமன்றத் தொகுதி), வரகூர்_(சட்டமன்றத்_தொகுதி), அரியலூர் (சட்டமன்றத் தொகுதி), ஆண்டிமடம் (சட்டமன்றத் தொகுதி),ஜெயங்கொண்டம் (சட்டமன்றத் தொகுதி) ஆகிய 6 சட்ட சபை தொகுதிகள் இடம் பெற்றிருந்தது.

பெரம்பலூர் தொகுதியில் இருந்த ஜெயங்கொண்டம் (சட்டமன்றத் தொகுதி) ,  அரியலூர் (சட்டமன்றத் தொகுதி) ஆகியவை சிதம்பரம் தொகுதியில் இணைக்கப்பட்டன. திருச்சி பாராளுமன்றத் தொகுதியில் இருந்த லால்குடி, முசிறி ஆகியவை பெரம்பலூர் தொகுதியில் சேர்க்கப்பட்டன. கரூர் பாராளுமன்றத் தொகுதியில் இருந்த குளித்தலை,பெரம்பலூர் தொகுதியில் இணைக்கப்பட்டது. முசிறி தொகுதியிலிருந்து மண்ணச்சநல்லூர் சட்டசபை தொகுதி புதிதாக உருவாக்கப்பட்டு அதுவும் பெரம்பலூர் தொகுதியில் சேர்க்கப்பட்டன .துறையூர்(தனி) தொகுதியும் பெரம்பலூர் தொகுதியில் சேர்க்கப்பட்டன.

முன்பு தனித்தொகுதியாக இருந்து மறுசீரமைப்புக்குப் பின் பொதுத் தொகுதியாக உள்ளது.

மக்களவை உறுப்பினர்கள்
இதுவரை இந்த தொகுதியில் மக்களவை உறுப்பினர்களாக இருந்தவர்களின் பட்டியல்

வென்றவர்கள்

18வது மக்களவைத் தேர்தல்(2024)

17வது மக்களவைத் தேர்தல்(2019)

வாக்காளர் புள்ளி விவரம்

முக்கிய வேட்பாளர்கள் 
இந்த தேர்தலில் மொத்தம் 19 வேட்பாளர்கள் போட்டியிடுகின்றனர். இதில் 7 வேட்பாளர்கள் கட்சிகள் சார்பாகவும், 12 வேட்பாளர்கள் சுயேட்சையாகவும் போட்டியிடுகின்றனர்.

16வது மக்களவைத் தேர்தல்

முக்கிய வேட்பாளர்கள்

வாக்குப்பதிவு

15வது மக்களவைத் தேர்தல் முடிவுகள்
21 வேட்பாளர்கள் போட்டியிட்டதில் திமுகவின் டி. நெப்போலியன் அதிமுகவின் கே. கே. பாலசுப்பரமணியனை 77,604 வாக்குகள் வேறுபாட்டில் வென்றார்.

மேற்கோள்கள்

வெளியிணைப்புகள் 
 A high-pitched battle in Perambalur’s rural turf - 2014 நாடாளுமன்றத் தேர்தல் குறித்த ஒரு செய்திக் கட்டுரை (முன்னோட்டம்)
கரூர் மக்களவைத் தொகுதி

கரூர் மக்களவைத் தொகுதி (Karur Lok Sabha constituency) தமிழ்நாட்டின், 39 மக்களவைத் தொகுதிகளுள், 23-ஆவது தொகுதி ஆகும்.

தொகுதி மறுசீரமைப்பு 
கரூர் மக்களவைத் தொகுதியின் பழைய சட்டமன்றத் தொகுதிகள் - அரவக்குறிச்சி, கரூர், கிருஷ்ணராயபுரம் (தனி), மருங்காபுரி, குளித்தலை, தொட்டியம் ஆகியனவாகும். தொகுதி மறுசீரமைப்பின் காரணமாக கரூர் மக்களவைத் தொகுதியில் இருந்த மருங்காபுரி, குளித்தலை, தொட்டியம் ஆகியவை நீக்கப்பட்டன. புதிதாக மணப்பாறை, விராலிமலை ஆகிய இரு தொகுதிகள் இணைக்கப்பட்டன. இவை இரண்டும் புதிதாக உருவாக்கப்பட்டவை ஆகும்.

சட்டமன்றத் தொகுதிகள் 
இம்மக்களவைத் தொகுதியில் மொத்தம் 6 சட்டமன்றத் தொகுதிகள் அடங்கியுள்ளன. அவை:

 வேடசந்தூர்
 அரவக்குறிச்சி
 கரூர்
 கிருஷ்ணராயபுரம் (தனி)
 மணப்பாறை
 விராலிமலை

இங்கு வென்றவர்கள் 
இதுவரை நடந்துள்ள 16 தேர்தல்களில், 7 முறை காங்கிரசும், 6 முறை அதிமுகவும், திமுகவும், தமாகாவும் தலா ஒரு முறை வென்று உள்ளன. இதுவரை இத்தொகுதியில் மக்களவை உறுப்பினர்களாக இருந்தவர்களின் பட்டியல்.

18-ஆவது மக்களவைத் தேர்தல் (2024)

17-ஆவது மக்களவைத் தேர்தல் (2019)

வாக்காளர் புள்ளி விவரம்

முக்கிய வேட்பாளர்கள் 
இத்தேர்தலில், 11 வேட்பாளர்கள் கட்சி சார்பாகவும் மற்றும் 31 வேட்பாளர்கள் சுயேட்சையாகவும் என மொத்தம் 42 வேட்பாளர்கள் போட்டியிட்டனர். இதில் காங்கிரஸ் வேட்பாளர் ஜோதிமணி, அதிமுக வேட்பாளரான, தம்பிதுரையை 4,20,546 வாக்குகள் வேறுபாட்டில் வென்றார்.

16-ஆவது மக்களவைத் தேர்தல்

முக்கிய வேட்பாளர்கள்

வாக்குப்பதிவு

15-ஆவது மக்களவைத் தேர்தல் முடிவுகள் 
38 வேட்பாளர்கள் போட்டியிட்டதில், அதிமுகவின் மு. தம்பிதுரை, திமுகவின் கே. சி. பழனிச்சாமியை 47,254 வாக்குகள் வேறுபாட்டில் வென்றார்.

14-ஆவது மக்களவை 
கே. சி. பழனிசாமி (திமுக) – 4,50,407.

ராஜா பழனிச்சாமி (அதிமுக) – 2,59,531.

வெற்றி வேறுபாடு - 1,90,876 வாக்குகள்.

மேற்கோள்கள்

வெளியிணைப்புகள் 
 Karur gears up for director AIADMK-DMK fight - மக்களவைத் தேர்தல் 2014 குறித்த ஒரு செய்திக் கட்டுரை (முன்னோட்டம்)
பட்டு

பட்டு (Silk) என்பது ஒரு நூல், இது பட்டு ஆடைகளை தயாரிக்க பயன்படுகின்றது.

பட்டு உற்பத்தி 

பட்டுப்புழு வளர்ப்பை "பட்டுப்புழு வேளாண்மை" என்று கூறுவர். முப்பதுக்கும் மேற்பட்ட நாடுகள் பட்டுப்புழு வளர்ப்பை செய்கின்றனர். இதில் அதிக உற்பத்தி செய்யும் நாடுகள் இந்தியாவும் (14%), சீனாவுமாகும் (54%).

வளர்ப்பு முறை 
பட்டுப்புழுவை அதன் வாழ்நாள் காலம் முழுவதிலும் மிக கவனமாக பார்த்துக்கொள்ள வேண்டும். தரமான இலை வெற்றிகரமான புழு வளர்ப்பிற்கு வழிவகுக்கிறது. நல்ல சுத்தமான சுற்றுச்சூழலும், பூச்சிகள் மற்றும் நோய்களிடம் இருந்து பாதுகாப்பும் மிகவும் அவசியம். சீரான சுற்றுச்சூழலை ஏற்படுத்திக்கொடுக்க, ஒரு தனி புழு வளர்ப்பு மனையும் அதற்கு தேவையான வளர்ப்பு சாதனங்களும் அவசியமாகும். ஒரு வருடத்தில் 5-10 முறை அறுவடை செய்யலாம். இதன் இடைவுளி 70-80 நாட்கள் ஆகும்.

பட்டுப் புழுக்களால் தோற்றுவிக்கப்படும் நூல் போன்ற ஒரு பொருள், பட்டாகும். இது செரிசின் (sericin ) மற்றும் ஃபய்போராயின் (Fibroin) என இரு 
புரதங்களால் ஆனது.

இவற்றையும் பார்க்க 
 பட்டுப் பாதை

மேற்கோள்கள்

வெளியிணைப்புக்கள் 
 வளர்ப்பு முறை
 Silkworm rearing (with photos)
 References to silk by Roman and Byzantine writers
 A series of maps depicting the global trade in silk 
 History of traditional silk in martial arts uniforms 

நெசவுப் பொருட்கள்
பட்டு
சீனக் கண்டுபிடிப்புக்கள்
விலங்குப் பொருட்கள்
சுவை

சுவை ஒரு வகை நேரடி வேதியல் உணர்வாகும். இது ஐந்து உணர்வுகளின் ஒன்றாகவும் காணப்படுகிறது.

சுவை வரைப்படம் 

நாவில் அடிப்படைச் சுவைகளை அறியும் பகுதிகள் உள்ளனவென முன்னர் நம்பிக் கொண்டிருந்த போதும் அது தற்போது பிழையென அறியப்பட்டுள்ளது.

தமிழர் முறைப்படியான அடிப்படைச் சுவைகள் 

சுவை மேற்கத்தியர் அடிப்படை சுவை நான்கு என்பர்: இனிப்பு, கார்ப்பு, கசப்பு, புளிப்பு என்பனவாகும். தமிழர் முறைப்படி ஆறு வகை சுவை என்பர்.அவை இனிப்பு, கார்ப்பு, கசப்பு, புளிப்பு, உவர்ப்பு, துவர்ப்பு என்பனவாகும்.

இனிப்பு 

இனிப்பு என்பது ஒரு சுவை. இது ஆறுசுவைகளுள் ஒன்று. சுவையுள்ள ஒரு இனிப்பு வகையை இனிப்பு பண்டம் என்று கூறுவர். மாசத்து மிகுந்த பொருள்கள் பொதுவாக இனிப்பு சேர்மத்தைக் கொண்டது ஆகும்.

கார்ப்பு 

கார்ப்பு என்பது ஆறு வகையான சுவைகளுள் ஒன்று. இதனை காரம் என்றும் கூறுவர். காரத்தண்மையைக் கொண்ட உணவை கார்ப்பு சுவை என்பர். இந்தியர்கள் பொதுவாக காரம் வாய்ந்த உணவை உண்பது வழக்கம். பொதுவாக மிளகாய்  காரம் உடையது ஆகும்.

கசப்பு 

கசப்பு மனிதர்களின் நாவினால் உணரப்படக்கூடிய சுவைகளில் ஒன்றாகும். இந்த சுவை பொதுவாக விரும்பபடாத சுவையாகும். இருப்பினும், சில சமையல்களில் இவற்றை சேர்ப்பது உண்டு. இந்த சுவை பொதுவாக வெறுக்கப் படுவதால், "கசப்பு" என்ற சொல், ஒரு மனிதரின் ஒரு பொருள் அல்லது செயலின் மீது உள்ள வெறுப்புணர்வை குறிப்பிட பயன்படுத்தப்படுகிறது.

புளிப்பு 

புளிப்பு என்பது ஆறு வகைச் சுவைகளிள் ஒன்று. எடுத்துக்காட்டாக புளிய மரத்தின் கனி புளிப்புச் சுவையைக் கொண்டது இது தமிழர் சமையலில் பெரும் பங்குவகிக்கிறது. உதாரணமாக இரசம் புளியை முலப்பொருளாகக் கொண்டு செய்யப்படுகின்றது.

உவர்ப்பு 

உப்பு, அல்லது சோடியம் குளோரைடு, உணவில் பயன்படும் ஒரு கனிமம். விலங்குகளின் உடல் நலத்துக்குத் தேவையான ஒரு முக்கியமான பொருள், ஆனால் தாவரங்களுக்கு நஞ்சு சார்ந்தது. உப்பு சுவை மனிதனின் அடிப்படையான சுவைகளில் ஒன்று. பொதுவாக கடல் நீரிலிருந்து உப்பு பெறப்படுகிறது.

துவர்ப்பு 

துவர்ப்பு என்பது ஆறு வகையான சுவைகளுள் ஒன்று. பாகற்காய், காப்பி, பாக்கு போன்றவை துவர்ப்பு சுவை உடையது. இந்தியர்கள் பெரும்பாலும் தாம்புலம் இடுவது( வெற்றிலை,பாக்கு, சுண்ணாம்பு கலந்த கலவை) விரும்பி உண்பார்கள். இதில் உள்ள பாக்கு துவர்ப்பு தன்மைக்  கொண்டது ஆகும்.

மருத்துவகுணம் 

தினம் அறுசுவையையும், அனுபவிக்காத உடல் கெடும் என்று சித்த மருத்துவம் கூறுகிறது.

மேலும் காண்க
அறுசுவை

உமாமிசுவை

வெளியிணைப்புக்கள் 
 6 Tastes & its important medicinal properties 
 Researchers Define Molecular Basis of Human "Sweet Tooth" and Umami Taste
 Answers to several questions of curious kids about taste

மேற்கோள்கள்

 
கருவிகள்
கார்ப்பு

கார்ப்பு என்பது ஆறு வகையான சுவைகளுள் ஒன்று. இதனை காரம் என்றும் கூறுவர். காரத்தன்மையைக் கொண்ட உணவை கார்ப்புச் சுவை என்பர். இந்தியர்கள் பொதுவாக காரம் வாய்ந்த உணவை உண்பது வழக்கம். பொதுவாக மிளகாய் காரம் உடையது ஆகும். 
காரம் கொண்ட உணவு வகைகள் பொதுவாக மிளகாய்ப் பொடி சேர்க்கப்பட்டது ஆகும். மிளகாயும் ஒருவகை தாளிப்புப் பொருள் ஆகும்.

மேற்கோள்கள்

சுவைகள்‎
மிளகாய்ப் பொடி

மிளகாய்ப் பொடி என்பது காய்ந்த மிளகாயைப் பொடி செய்து பெறப்படுவது. உணவு வகைகளுக்குக் காரம் சேர்ப்பதற்குப் பொதுவாக மிளகாய்ப் பொடி பயன்படுகிறது. சிலர் மிளகாயைத் தனியாக அன்றிக் கொத்தமல்லியுடன் கலந்து பொடி செய்து பயன்படுத்துவது உண்டு. இந்தியாவில் உற்பத்தி செய்யப்படும் மிளகாய்ப்பொடி பிற நாடுகளுக்கும் ஏற்றுமதி செய்யப்படுகின்றது.

மேற்கோள்கள்

மசாலாப் பொருட்கள்
பொதுப் பண்டம்

பொதுப் பண்டம் அல்லது பொதுச் சொத்து என்பது போட்டியற்ற, யாருக்கும் விலக்கல் அல்லாத பண்டம்.  ஒருவர் பொதுப் பண்டத்தை நுகர்வதன் மூலம் அந்தச் சொத்து குறையாமலும், ஒருவரும் அந்தப் பண்டத்தை நுகர்வதில் இருந்து விலக்கப்படாமலும் உள்ள பண்டம்.  நாளாந்த வாழ்வில் பொதுப் பண்டம் ஒன்று இல்லை என்றாலும், இந்தப் பண்புகளை நெருங்கி வரும் பண்டங்களை இவ்வாறு கூறுவர்.

எடுத்துக்காட்டுகள் 
மனிதர்கள் சுவாசிக்கும் காற்று, கட்டற்ற மென்பொருள், விக்கிப்பீடியா ஆகியவை.

மேற்கோள்கள்

பிற பண்டங்கள்
நேரு அருங்காட்சியகமும் கோளகமும்

பிரதமர்கள் அருங்காட்சியகம் மற்றும் நூலக சங்கம் (Prime Ministers’ Museum and Library Society) என்பது முன்பு நேரு அருங்காட்சியகமும் கோளகமும் என்பதாகும். இது இந்தியாவின் தலைநகரான புது டில்லியில் தீன் மூர்த்தி பவன் என அழைக்கப்படும் கட்டிடத்தில் அமைந்துள்ளது. பிரித்தானியர் ஆட்சியில் பிரித்தானிய படைத்தளபதி வாழ்ந்த இந்தக் கட்டிடம், பின்னர் விடுதலை பெற்ற இந்தியாவின் முதல் பிரதமரான ஜவகர்லால் நேருவின் வசிப்பிடமாக இருந்தது. நேரு இறந்ததின் பின்னர் இக் கட்டிடம் தேசிய நினைவுச் சின்னம் ஆக்கப்பட்டு, அதில் ஒரு நூலகமும், ஒரு அருங்காட்சியகமும் அமைக்கப்பட்டது. இதிலுள்ள பல அறைகள் 1964 ஆம் ஆண்டில் நேரு இறப்பதற்கு முன் இருந்தவாறே விடப்பட்டுள்ளன. நூலகத்தில், இந்திய விடுதலைப் போராட்டத்தில் நேருவின் பங்கு, விடுதலை பெற்ற இந்தியாவின் முதல் பிரதமராக அவரது பணிகள் என்பன குறித்தவை உட்பட அவரது வாழ்க்கை குறித்த பல நூல்களும் ஆவணங்களும் உள்ளன. இந்தியாவின் தற்கால வரலாறு தொடர்பான தகவல்களைப் பெறுவதற்கு இந் நூலகம் மிகச் சிறந்ததாகக் கருதப்படுகிறது. 

இக் கட்டிடத்தில் 1984 ஆம் ஆண்டு பெப்ரவரி மாதம் 6ஆம் தேதி ஒரு கோளகம் திறந்துவைக்கப்பட்டது. முன்னாள் பிரதமரும், ஜவகர்லால் நேருவின் மகளுமான இந்திரா காந்தி அதனைத் திறந்து வைத்தார். இக் கோளகம் கட்டிடத்தின் நிலத் தளத்தில் உள்ளது. இங்கே பொதுமக்களுக்கு ஆர்வத்தைத் தூண்டக்கூடிய அண்டத்தைக் குறித்த நிகழ் படங்களையும், இந்திய விண்வெளித் திட்டம் குறித்த பல நிகழ் படங்களையும் பார்க்க முடியும். விரிவுரைகளும் நிகழ்த்தப்படுகின்றன. இந்தியாவின் முதல் விண்வெளிவீரரான ராகேஷ் சர்மா பயணம் செய்த விண்கலமான சோயுஸ் டி 10 இங்கே காட்சிக்கு வைக்கப்பட்டுள்ளது.

மேற்கோள்கள்

வெளியிணைப்புக்கள்
 எக்புளோர்டெல்லி.காமில் இருந்து  
 பாரத்ஆன்லைன்.காமிலிருந்து 

தில்லி அருங்காட்சியகங்கள்
எண்ணிம நூலகங்கள்
இந்திய ஆவணக் காப்பகங்கள்
கணித இயல் வகைப்பாடு

கணித இயல் வகைப்பாடு என்பது கணிதத்தின் உட்பிரிவுகளை வகைப்படுத்தி அமெரிக்க கணித சமூகத்தால் வெளியிடப்பட்ட வகை முறை ஆகும்.  இது கணித ஆய்வேடுகளின் தரவு தளத்தை பகுப்பாய்ந்து, அதன் அடிப்படையில் அமைந்தது.

இவற்றையும் பார்க்கவும்
 கணிதப் பிரிவுகளின் உறவுகள்

மேற்கோள்கள்

கணிதம்
வகைப்படுத்தல்
காலுறை

காலுறை அல்லது கால்மேசு என்பது காலில் அணிந்து கொள்ளும் ஓர் ஆடை ஆகும். இது காலணியை அணிந்து கொள்வதற்கு முன் அணியப்படுகிறது. இது பொதுவாகப் பின்னல் முறையில் பருத்தி அல்லது கம்பளியை மூலமாகக் கொண்டு உருவாக்கப்படுகிறது.

மேற்கோள்கள்

உடைகள்
இராமசாமி தமிழ்க் கல்லூரி

இராமசாமி தமிழ்க் கல்லூரி (Ramasamy Tamil College) என்பது தமிழ்நாட்டில் சிவகங்கை மாவட்டம், காரைக்குடி அருகே இழுப்பக்குடி சாலையில் அமைந்துள்ளது. இக்கல்லூரியில் இளங்கலை தமிழ் இலக்கியப் பட்ட வகுப்புகள் (பிலிட்) நடைபெறுகிறது. தமிழ் மொழியை வளர்க்கும் நோக்கோடு இக்கல்லூரி செயல்பட்டு வருகிறது. காரைக்குடியில் உள்ள அழகப்பா பல்கலைக்கழகம் அதன் இணைவு பெற்று இக்கல்லூரி செயல்பட்டு வருகிறது.

மேற்கோள்கள்

தமிழ்நாட்டு கலை மற்றும் அறிவியல் கல்லூரிகள்
சிவகங்கை மாவட்ட பல்கலைக்கழகங்களும் கல்லூரிகளும்
பன்னாட்டு இயற்கைப் பாதுகாப்புச் சங்கம்

பன்னாட்டு இயற்கைப் பாதுகாப்பு ஒன்றியம் (International Union for Conservation of Nature - IUCN), உலகிலுள்ள இயற்கை வளத்தை பாதுகாப்பதற்காக அமைக்கப்பட்ட ஒரு பன்னாட்டு அமைப்பாகும்.

இயற்கை மூலவளங்களைப் பாதுகாக்கும் நோக்கோடு செயற்பட்டு வரும் இவ்வமைப்பின் நோக்கம் உலகத்தில் தற்போது உருவாகியிருக்கும் சூழலியல் பிரச்சனைகளுக்கான நடைமுறைத் தீர்வுகளை உலகம் அறிந்து கொள்ளவும், அதனால் ஏற்பட்டிருக்கும் அபிவிருத்திக்கான சவால்களை உலகம் எதிர்கொள்ளவும் உதவுவதேயாகும். இவ்வமைப்பே சூழலியல் பாதுகாப்பு, நிரந்தர அபிவிருத்தியை முன்னிறுத்தி தொழிற்படுவதில் முன்னணியில் இருக்கின்றது.

இவ்வொன்றியம் 1948-ஆம் ஆண்டு தொடங்கப்பட்டது. இதுவே முதலாவதும், பெரியதுமான உலகளாவிய சூழலியல் வலை அமைப்பாகும். இதன் தலைமைச் செயலகம் சுவிட்சர்லாந்து நாட்டின் செனிவா நகருக்கு அண்மையாக உள்ள கிலான்டு பகுதியில் அமைந்துள்ளது. இவ்வமைப்பு 140 நாடுகளில் உள்ள 1000-இற்கு மேற்பட்ட அமைப்புக்களை அங்கத்தவர்களாகக் கொண்டு இயங்கி வருகின்றது. இவ்வங்கத்தவர்களில், உலகெங்கும் 83 மாநிலங்கள், 108 அரசின் அமைப்புகள், 766 அரசு சாரா சங்கங்கள், 81 சர்வதேச அமைப்புகள் மற்றும் சுமார் 11,000 துறை வல்லுநர்கள் அடங்குவர். இவ்வனைவரையும் ஒருங்கிணைத்து உலகின் இயற்கை வளத்தை பாதுகாக்க பல்வேறு நடவடிக்கைகளை இவ்வமைப்பு எடுத்து வருகிறது.

செம்பட்டியல் 

பன்னாட்டு இயற்கை பாதுகாப்பு ஒன்றியம் ஆண்டுதோறும் செம்பட்டியல் என்ற பெயரில் பல்வேறு தாவர மற்றும் விலங்குகளின் சுழியல் தரத்திற்கேற்ப அவற்றின் காப்பு நிலையை தர வகைப்படுத்தி வெளியிடுகிறது. கீழே அத்தர வரிசை கொடுக்கப்பட்டுள்ளது.

 Lower risk = குறைந்த சூழ் இடருள்ள இனம்
 Least Concern species = தீவாய்ப்பு கவலை குறைந்த இனம்
 Near Threatened species = அச்சுறு நிலையை அண்மித்த இனம்
 Conservation Dependent = காப்பு சார்ந்த இனம்
 Vulnerable species = அழிவாய்ப்பு நிலையிலுள்ள இனம். அதாவது அழிவுறக்கூடியன; அழிவாய்ப்பு இனம்
 Endangered species = அருகிவிட்ட இனம்
 Critically endangered species = மிக அருகிவிட்ட இனம்
 Species extinct in the wild = இயலிடத்தில் அற்றுவிட்ட இனம்
 Extinct species = அற்றுவிட்ட இனம்; முற்றழிவுற்ற இனம்
 Possibly Extinct = அனேகமாக அற்றுப்போயிருக்கக் கூடிய இனம். அற்றுப்போயிருக்கும் சாத்தியமுள்ள இனம்
 Critically Imperiled = நிலைமாறி அழிவுற உள்ள இனம்
 Imperiled = அழிசரிவுற்ற இனம்
 Apparently Secure = நிலைபெற்றுள்ளதாகக் கருதப்படும் இனம்
 Secure = நிலைபெற்றுள்ள இனம்; நிலை ஊன்றியுள்ளது
 Presumed Extinct = அற்றுவிட்டதாகக் கருதப்படும் இனம்
 Nationally Critical = நாட்டளவில் அழியவுள்ள இனம்
 Nationally Endangered = நாட்டளவில் அருகிவிட்ட இனம்
 Nationally Vulnerable = நாட்டளவில் அழிவுறக்கூடியன; நாட்டளவில் அழிவாய்ப்புள்ள இனம்
 Serious Decline = மிகவும் குறந்தநிலை; வலுவான சரிவு; பெருஞ்சரிவுள்ள இனம்
 Gradual Decline = சிறுகச்சிறுகக் குறையும் இனம்; மெதுவான சரிவு
 Sparse = ஐது; ஐதாக உள்ள இனம்; விலத்தி
 Range Restricted = வாழிடம் சுருக்கப்பட்ட இனம்

வெளி இணைப்புகள் 
 IUCN இணையத்தளம்
 Friends of World Heritage

சூழலியல் அமைப்புகள்
பன்னாட்டு அமைப்புகள்
பன்னாட்டு இயற்கைப் பாதுகாப்புச் சங்கம்
பன்னாட்டு இயற்கைப் பாதுகாப்புச் சங்கத்தின் செம்பட்டியல்
அமர் சோனர் பங்களா

அமர் சோனர் பங்களா (, . ஆமார் ஸோனார் பா₃ங்லா,  ) என்பது வங்காளதேசத்தின் நாட்டுப்பண் ஆகும். அமர் சோனர் பங்களா எனத் தொடங்கும் இப்பாடலை 1906 ஆம் ஆண்டு இரவீந்திரநாத் தாகூர் எழுதியது. 1905 ஆம் ஆண்டு நடந்த வங்கப் பிரிவினைக்குப் பின் இப்பாடல் எழுதப்பட்டது. 1972 ஆம் ஆண்டு வங்காளதேசம் பாக்கித்தானிடமிருந்து விடுதலை பெற்றது. அப்போது இப்பாடலின் முதல் பத்து வரிகளைத் தமது நாட்டுப்பண்ணாக வங்கத்தேசம் அறிவித்தது. சன கண மன எனத் தொடங்கும் தாகூரின் பாடல் இந்தியாவின் நாட்டுப்பண் என்பது குறிப்பிடத்தக்கது.

வரிகள்

மேற்கோள்கள் 

வங்காளதேசம்
வங்காளதேசம்
தமிழ்நாடு சட்டப்பேரவைத் தலைவர் பட்டியல்

தமிழ்நாடு சட்டப் பேரவைத் தலைவர் தமிழ்நாட்டின் சட்டமன்றத்தை வழிநடத்தும் அலுவலர் ஆவார். தமிழ்நாடு 1950 வரை சென்னை மாகாணத்தின் ஒரு பகுதியாக இருந்தது, 1950 முதல் 69 வரை சென்னை மாநிலம் என்று வழங்கப்பட்டது. இப்பட்டியலில் 1920 முதல் தற்காலம் வரை, சென்னை சட்டமன்றத்தின் (இரு அவைகள்) தலைவர்களின் பெயர், கட்சி, பதவி காலம் ஆகியவை தரப்பட்டுள்ளன.

பிரித்தானியாவின் இந்தியாவில் அவைத்தலைவர்கள் 

பிரித்தானிய இந்தியப் பேரரசின் ஒரு அங்கமாகிய ஒருங்கிணைந்த சென்னை மாகாணத்தில் 1920–37 இல் இரட்டை ஆட்சி முறை அமலில் இருந்தது. அம்முறையில் ஓரங்க (unicameral) சட்டமன்றம் மெட்ராஸ் லெஜிஸ்லேட்டிவ் கவுன்சில் என்றழைக்கப்பட்டது. அதன் தலைவர்கள் பிரசிடன்ட் என்று அழைக்கப்பட்டனர். 1937 இல் மாநில சுயாட்சி முறை அமல்படுத்தப் பட்டது. அம்முறையில் சட்டமன்றத்தில் இரு அவைகள் இருந்தன – கவுன்சில் என்றழைக்கப் பட்ட மேலவையின் தலைவர் சேர்மன் எனவும், அசம்பிளி என்றழைக்கப் பட்ட கீழவையின் தலைவர் ஸ்பீக்கர் எனவும் வழங்கப்பட்டனர்.

இரட்டை ஆட்சிமுறையில் அவைத் தலைவர்கள் 

(பிரசிடென்ட், மெட்ராஸ் லெஜிஸ்லேட்டிவ் கவுன்சில்)

மாநில சுயாட்சி முறையில் அவைத் தலைவர்கள்

மேலவை 

(சேர்மன், சென்னை மாகாண சட்டமன்ற மேலவை)

கீழவை 
(ஸ்பீக்கர், சென்னை மாகாண சட்டமன்ற கீழவை)

இந்தியக் குடியரசில் அவைத் தலைவர்கள் 
1950 ஜனவரி 26, ஆம் நாள் இந்தியா குடியரசு நாடாக அறிவிக்கப்பட்டது. புதிய அரசியல் சட்ட அமைப்பின் படி, மாநில சட்டமன்றங்கள் ஈரங்க (bicameral) அவைகளாக இருந்தன. மேலவை Legislative Council என்றும், கீழவை Legislative Assembly என்றும் வழங்கப் பட்டன. மேலவையின் தலைவர் சேர்மன் என்றும், கீழவையின் தலைவர் ஸ்பீக்கர் என்றும் அழைக்கப்பட்டனர். 1969 ஆம் ஆண்டு சென்னை மாநிலம், தமிழ்நாடு என்று பெயர் மாற்றம் செய்யப் பட்டதைத் தொடர்ந்து, சட்டமன்ற அவைகளும், தமிழ் நாடு சட்டமன்ற கீழவை/மேலவை என்று வழங்கப்பட்டன. மேலவை 1986 இல் நீக்கப்பட்டது.

மேலவை 

(சேர்மன், சென்னை மாநிலம் / தமிழ் நாடு சட்டமன்ற மேலவை)

கீழவை 
(ஸ்பீக்கர், சென்னை மாநிலம் / தமிழ் நாடு சட்டமன்ற மேலவை)

மேற்கோள்கள்

வெளி இணைப்புகள்
  தமிழ்நாடு சட்டப்பேரவை தலைவரின் அதிகாரங்கள் என்னென்ன?

மேலும் படிக்க 

தமிழக அரசியல்
தமிழ்நாடு அரசு
தமிழகப் பட்டியல்கள்
தமிழ்நாடு சட்டமன்றம்
தமிழ்நாடு சட்டமன்ற சபாநாயகர்கள்
தூக்கம்

தூக்கம், உறக்கம் அல்லது நித்திரை (sleep) என்பது மனிதர்களும் விலங்குகளும் ஓய்வு கொள்ளும் ஓர் இயல்பான நிலை. பாலூட்டிகள், பறவைகள், ஊர்வன, ஈருடக உயிரினங்கள், மீன்கள் என பல தரப்பட்ட உயிரினங்களின் தொடர்ந்த இயக்கத்துக்கு நித்திரை உயிர்வாழுவதற்கு அவசியமாகும். பொதுவாக உயிரினங்கள் படுத்து, கண்களை மூடி துயில் கொள்ளும்.

இவற்றையும் பார்க்க
உலக தூக்க நாள்

மேற்கோள்கள்

தன்னியல்பு வினைகள்
 
நரம்பணுவியல்
இரவு
குடித்தல்

குடித்தல் அல்லது அருந்துதல் என்பது நீரை அல்லது நீர் கலந்த திரவத்தை வாய் ஊடாக உட்கொள்ளுவது ஆகும். தேவையான அளவு நீர் அருந்துதல் உயிர் வாழ்வதற்கு அவசியமாகும்.  மனிதருக்கு 3-6 லிட்டர் நீர் தினமும் தேவை.

பெரும்பாலான இருவாழ்விகள் நீர் குடிப்பதில்லை. தங்கள் தோல் மூலம் அவை நீரை உறிஞ்சும் திறன் பெற்றுள்ளன.

மேற்கோள்கள்

அன்றாட வாழ்வியல்
விலங்கின நடத்தையியல்
மனித உரிமை அமைப்புகள் புலிகள் மக்களை கேடயங்களாப் பயன்படுத்துவதாக குற்றச்சாட்டு

வன்னியில் உள்ள மக்களை மனித கேடயங்களாகப் புலிகள் பயன்படுத்துவதாக மனித உரிமை அமைப்புகளான பன்னாட்டு மன்னிப்பு அவை, மனித உரிமைகள் கண்காணிப்பகம், யாழ்ப்பாண பல்கலைக்கழக ஆசிரியர்களின் மனித உரிமைகள் அமைப்பு  ஆகியவை குற்றம் சாட்டியுள்ளன. இந்த அமைப்புகள் மட்டுமல்லாது, இலங்கை, இந்தியா, ஐக்கிய அமெரிக்கா , ஐரோப்பிய ஒன்றியம் ஆகியவையும் இவ்வாறு குற்றம் சாட்டி உள்ளன. 

2008 இறுதிப் பகுதியில் சுமார் 3,00,000 வரையான மக்கள் புலிகள் கட்டுப்பாட்டுப் பகுதிக்குள் இருந்தார்கள். 2009 மார்ச் இறுதியில் இந்த எண்ணிக்கை 1,50,000 எனும் எண்ணிக்கைக்கும் கீழாக குறைந்தது. இந்தக் காலப் பகுதிக்குள் புலிகளின் ஆளுமைக்குள் இருந்த பெரும்பான்மை நிலப்பரப்பு இலங்கைப் படைத்துறையால் கைப்பற்றப்பட்டது. மக்கள் மேலும் மேலும் சுருங்கிய புலிகளின் கட்டுப்பாட்டு பகுதிக்குள் இடம்பெயர்ந்தனர். படையினர் இவ்விடங்களைக் கைப்பற்ற போர் நடவடிக்கைகளை எடுக்கின்றனர். எறிகணை வீச்சு, வானூர்தித் தாக்குதல் என நேரடியாகவும் மக்கள் இருப்பிடங்கள் மீதும் தாக்குதல்கள் நடத்துகின்றனர். இதில் பெருந்தொகை மக்கள் கொல்லப்படுகின்றனர். மேலும், உணவு மருந்து உட்பட எல்லாவிதமான அடிப்படைப் பொருட்களும் இங்கு செல்வது படையினரால் தடுக்கப்பட்டுள்ளது, அல்லது கட்டுப்படுத்தப்பட்டுள்ளது. அதனால் மக்கள் பட்டினியாலும் நோயாலும் இறக்கின்றனர். இங்கு இயங்கிய அரச சார்பற்ற பன்னாட்டு தொண்டு நிறுவனங்கள் அனைத்து இலங்கை அரசால் தடை செய்யப்பட்தால் அவை வெளியேறின. 

மக்கள் அடிப்படை உணவு, நீர், உறைவிட, மருத்துவ வசதிகள் இல்லாமல் இருப்பதாகவும், அந்த இடங்களில் இருந்து அரச கட்டுபாட்டு இடங்களுக்கு மக்கள் இடம்பெயர வழி செய்ய வில்லை என்று மேலும் குற்றம் சாட்டப்படுகிறது. இவ்வாறு இடம் பெயரும் மக்கள் முகாங்களிலும் சிறைகளிலும் அடைக்கப்படுவதும், சித்தரவதை செய்யப்படுவதும், படுகொலை செய்யப்படுவது நடைபெறுகிறது என்பது இங்கு குறிக்கத் தக்கது.

விடுதலைப் புலிகள் கருத்துக்கள் 
தாம் மக்களை வெளியேறுவதற்கு தடுக்கவில்லை என்று புலிகள் கூறுகிறார்கள்.

மக்கள் போர் பகுதியில் இருந்து வெளியேற்றல் 
பொது மக்களைப் போர்ப் பகுதிகளில் இருந்து வெளியேற்ற அனுமதிக்குமாறு இருந்தரப்பையும் பல்வேறு நாடுகளும் அமைப்புகளும் கேட்டுள்ளன. குறிப்பாக இந்தியா இந்தக் கோரிக்கையை முன்வைத்திருக்கிறது.

இவற்றையும் பாக்க 
 இலங்கை இனப்பிரச்சினைக் காலக்கோடு
 விடுதலைப் புலிகள் நோக்கிய விமர்சனங்கள்

மேற்கோள்கள்

வெளி இணைப்புகள் 
 புலிகளுக்கு விடுக்கும் உருக்கமான வேண்டுகோள் 

விடுதலை புலிகள் மீது விமர்சனங்கள்
பயற்றம்

பயற்றம் (பேச்சு வழக்கு: பயத்தம்) அல்லது பயற்றங்கொடி (பேச்சு வழக்கு: பயத்தங்கொடி) என்பது அவரை (bean) வகையைச் சார்ந்த ஒரு தாவரம்.  இது நீண்ட கொடியாக 35-75 செமீ அளவு வளரும். இதன் காய் பயற்றங்காய் என அழைக்கப்படுகிறது. இது ஆபிரிக்க, சீன, தெற்காசிய, இந்திய, இலங்கையில், தமிழர் சமையலில் பெரிதும் பயன்படுத்தப்படுகிறது.

தமிழர் சமையலில்  
தமிழர் சமையலில் பயத்தங்காயை பிரட்டல் கறியாக ஆக்குவர். சாம்பார், சோறு அல்லது புட்டுக் குழையலிலும் சேர்ப்பர்.

மேற்கோள்கள்

காய்கறிகள்
அவரையினங்கள்